Diari Oficial de la Generalitat Valenciana


Sumari del DOGV 5726, del 18-03-2008 (2008/3012)

ORDRE de 28 de febrer de 2008, de la Conselleria d'Indústria, Comerç i Innovació, per la qual es fan públics la línia de crèdit i l'import global màxim destinats al finançament de beques d'especialització professional per a contribuir a la formació d'especialistes en distints àmbits de la distribució i l'urbanisme comercial en el marc del Fons Social Europeu (Pròrroga del Programa Operatiu 2000-2006).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5726

Data del DOGV
:   18-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3012


Data del document
:   28-02-2008

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * geografia
    * professió jurídica
    * ajuda pública
    * professió de la informàtica
    * suport econòmic
    * ciència econòmica
    * professió de la comunicació
    * professió de l'urbanisme
    * psicologia
    * sociologia
    * assignació per estudis

ORDRE de 28 de febrer de 2008, de la Conselleria d'Indústria, Comerç i Innovació, per la qual es fan públics la línia de crèdit i l'import global màxim destinats al finançament de beques d'especialització professional per a contribuir a la formació d'especialistes en distints àmbits de la distribució i l'urbanisme comercial en el marc del Fons Social Europeu (Pròrroga del Programa Operatiu 2000-2006). [2008/3012]  
Amb data 14 de gener de 2008 va ser publicada en el Diari Oficial de la Comunitat Valenciana l'Ordre de 28 de desembre de 2007, de la conselleria d'Indústria, Comerç i Innovació, per la qual es convoquen beques d'especialització professional per a contribuir a la formació d'especialistes en distints àmbits de la distribució i l'urbanisme comercial en el marc del Fons Social Europeu (Pròrroga del Programa Operatiu 2000-2006).  
Després de la publicació de la Llei de Pressupostos de la Generalitat per a l'exercici actual i d'acord amb el que s'establix en l'article 47.11 del Decret Legislatiu de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública Valenciana, és procedent publicar la línia de crèdit que finança les mencionades ajudes, així com l'import global màxim que s'hi destina.  
En virtut d'això, i de conformitat amb el que s'ha establit en la disposició addicional primera de l'Ordre de 28 de desembre de 2007, de la conselleria d'Indústria, Comerç i Innovació,  
ORDENE  
Article 1  
Per a l'exercici 2008, i de conformitat amb el que s'ha disposat en la Llei 15/2007, de 27 de desembre, de Pressupostos de la Generalitat per a l'esmentat exercici, les ajudes establides mitjançant l'Ordre de 28 de desembre de 2007 de la conselleria d'Indústria, Comerç i Innovació (DOCV 14-01-2008), per la qual es convoquen beques d'especialització professional per a contribuir a la formació d'especialistes en distints àmbits de la distribució i l'urbanisme comercial en el marc del Fons Social Europeu (Pròrroga del Programa Operatiu 2000-2006), es finançaran a càrrec de la secció, el programa, la línia i l'import global màxim que a continuació s'indiquen:  
Secció 11. Programa 761.10, Ordenació i Promoció Comercial.  
Capítol IV. Línia T0148000, import global màxim: 43.200, 00 euros.  
Article 2  
La present orde entrarà en vigor el dia de hui, sense perjudici de la posterior publicació en el Diari Oficial de la Comunitat Valenciana.  
València, 28 de febrer de 2008  
La consellera d'Indústria, Comerç i Innovació,  
BELÉN JUSTE PICÓN